
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
OPĆINA PODRAVSKE SESVETE
 OPĆINSKI NAČELNIK

   
KLASA: 100-01/25-02/01
URBROJ: 2137-24-01-25-1
Podravske Sesvete, 31. srpnja 2025.

Na temelju Odluke o financiranju Ministarstva rada i mirovinskog sustava KLASA: 984-01/23-01/29 URBROJ: 524-07-02-01-01/3-24-32, od 28. ožujka 2024. i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Operativnog programa Učinkoviti ljudski potencijali 2021.-2027., Zaželi – Prevencija institucionalizacije, Projekt SF.3.4.11.01.0427 „BRIŽNE RUKE PODRAVSKE“ od 23.04.2024., načelnik Općine Podravske Sesvete raspisuje
NATJEČAJ
Za prijam u radni odnos pružatelja usluga za potporu i podršku starijim osobama i osobama sa invaliditetom, na određeno vrijeme u Općini Podravske Sesvete , za potrebe provedbe aktivnosti u sklopu Projekta „BRIŽNE RUKE PODRAVSKE“

Broj traženih pružatelja usluga: 1
Vrsta zaposlenja: radni odnos na određeno vrijeme do završetka projekta uz obavezni probni rok od 2 mjeseca 
Radno vrijeme: puno radno vrijeme 
Mjesto rada: poslovi će se obavljati na području Općine Podravske Sesvete
Naknada za prijevoz: Djelomično

Razina obrazovanja:
· osnovna škola
· srednja škola tri godine
· srednja škola četiri godine

Opis poslova:
1. organiziranje prehrane (pomoć u pripremi obroka, pomoć u nabavi hrane i dr.)i/ili
2. obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)i/ili
3. održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
4. zadovoljavanje drugih svakodnevnih potreba
Posao podrazumijeva rad na terenu. 



Kandidati/kinje moraju ispunjavati sljedeće uvjete:
-punoljetnost
-hrvatsko državljanstvo
-zdravstvena sposobnost
 
Prijavi na natječaj kandidati su dužni priložiti:
-zamolbu za posao,
-životopis 
-presliku osobne iskaznice,
-presliku svjedodžbe ili drugog dokaza o završenom obrazovanju,
-izvod iz elektroničkog zapisa o radno pravnom statusu iz evidencije Hrvatskog zavoda za mirovinsko osiguranje
-uvjerenje nadležnog suda da se protiv osobe ne vodi kazneni postupak (ne stariji od 3 mjeseca)
-vlastoručno ispunjenu i potpisanu izjavu o privoli za korištenje osobnih podataka u svrhu natječaja (dostupna na službenoj web stranici Općine Podravske Sesvete: https://www.podravske-sesvete.hr/

Uvjerenje o zdravstvenoj sposobnosti ili potvrdu liječnika opće prakse dostavlja se nakon obavijesti o izboru, a prije potpisivanja Ugovora o radu.

Prijave na natječaj dostavljaju se na adresu: Općina Podravske Sesvete, Ivana Mažuranića 1, 48363 Podravske Sesvete, osobno do 08. kolovoza 2025. s naznakom: „Prijava na natječaj – ZAŽELI - BRIŽNE RUKE PODRAVSKE“.

Nepravovremene i nepotpune prijave neće se razmatrati.
Natječaj će biti objavljen na web stranicama Hrvatskog zavoda za zapošljavanje i web stranici Općine Podravske Sesvete: https://www.podravske-sesvete.hr/ 

Sukladno članku 13. Zakona o ravnopravnosti spolova („Narodne novine“ broj 82/08. i 69/17) na natječaj se mogu javiti osobe oba spola. Riječi i pojmovi koji imaju rodno značenje u ovom natječaju odnose se jednako i na ženski i na muški rod, bez obzira na to jesu li korišteni u muškom ili ženskom rodu. Osobni podaci kandidata obrađivat će se isključivo u svrhu provedbe natječaja sukladno Zakonu o provedbi Opće uredbe o zaštiti podataka („Narodne novine“ broj 42/18) i Uredbe (EU) 2016/679.

Prijavom na natječaj kandidati su izričito suglasni da Općina  Podravske Sesvete kao voditelj obrade može prikupljati, koristiti i dalje obrađivati podatke u svrhu provođenja natječaja, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine, Zakona o provedbi Opće uredbe o zaštiti podataka („Narodne novine“ broj 42/18) i Ugovora o dodjeli bespovratnih sredstava SF:3.4.11.01.0427. 


OPĆINSKI NAČELNIK
                                                                                             Marko Derežić, bacc.ing.sec.

